**Povratak**

Zadnji dan škole bio je 13. ožujka 2020. Odlučeno je da se nastava neće više održavati *uživo*, nego na daljinu odnosno *online*. Doznali smo da se pojavio novi virus, takozvani Covid-19.

Učenici su bili sretni, no začuđeni i uplašeni. S početkom *online* nastave sve se promijenilo. *Online* nastava je ostavila loše utiske na mene, a i na druge.

Nova školska godina je počela povratkom u školske klupe.

Propisane su stroge i jasne epidemiološke mjere: maska, socijalna distanca, dezinfekcija, nema miješanja razreda, nema bliskih kontakata… Ljudi to nazivaju *novo normalno.*

Osjećam li se normalno? Ne baš. Sve je to čudno za nas, no pridržavat ćemo se mjera.

Kako bi učitelji rekli: „Ne daj Bože, da se vrati online nastava!“ *Online* nastava nam je svima bila veliki pritisak.

Naša škola je odgovorna i držimo se svih mjera koje Stožer propisuje.

Ljudi svašta pričaju - od laži do istine i tako plaše ljude. Ta nezdrava klima još nas više straši!

Koliko god su tu mjere zaštite, uvijek postoji pitanje jesu li svi zdravi?

Sve je ovo dovelo do rušenje i nestabilnog mentalnog zdravlja pa smo tako raznim aktivnostima prošli tjedan obilježili Dan mentalnog zdravlja(10.10.).

Nastava je lijepo počela, i dalje se dobro držimo. *Online* nastava nam se ne bliži, no hoće li tako ostati?!

Alen Matanovac, 7.b